stanford-oval/wikipedia huggingface dataset:
התפוצצות הקרון המכלי בווייברלי
האירוע

בסביבות השעה 22:30 ב-22 בפברואר 1978, עשרים וארבע קרונות של רכבת משא ירדו מהפסים באזור מרכז העיר וייברלי שבטנסי. חלק מהקרונות היו קרונות מכליים שהכילו חומרים מסוכנים, כולל שני קרונות שכל אחד מהם הכיל 114,170 ליטרים של גז פחמימני מעובה. שירותי החירום המקומיים שהגיעו למקום בחנו את הקרונות כדי לבדוק שהחומרים המסוכנים לא דלפו, והניחו שמדובר בקרונות בעלי דופן כפולה, למרות שהדבר לא היה כך, והם דיווחו למשרד ההגנה האזרחית של טנסי (TOCD) (Tennessee Emergency Management Agency), הגוף הממשלתי האחראי לניהול מצבי חירום, כי אין דליפה של חומרים מסוכנים. מפקד תחנת הכבאות המקומית החליט לשמור על טמפרטורת הקרונות באמצעות ריסוסם בזרמים של מים.
בשעה 05:10 בבוקר ב-23 בפברואר, ה-TOCD שלח צוות מומחים כדי להעריך את המצב. הם הסכימו עם החלטת הפקידים המקומיים לשמור על טמפרטורת הקרונות באמצעות מים, והחליטו לכבות את שירותי הגז והחשמל באזור ולפנות רדיוס של 1/4 מייל סביב הקרונות, ליתר ביטחון. בשלב זה, צוותי מסילת הרכבת החלו בפינוי הפסולת, כדי לפתוח את המסילה מחדש. אחד מהקרונות המכליים שהכילו גפ"מ נקבר תחת קרונות אחרים, והצוותים פינו אותם ולאחר מכן גררו את הקרון המחולץ ופינוהו מהמסילה. פעולות הפינוי הושלמו עד השעה 14:15 ב-23 בפברואר, ובשעה 20:00 המסילה נפתחה חלקית לשימוש.
בסביבות השעה 13:00 ב-24 בפברואר הגיע למקום צוות המתמחה בטיפול בחומרים מסוכנים, שהביא איתו מכלית דלק, כדי להעביר אליה את הגז. ב-22 וב-23 בפברואר נעה הטמפרטורה במקום בין 7− ל-1− מעלות צלזיוס, ושלג נערם, אך ב-24 בפברואר התבהרו השמיים, והטמפרטורות נעו בין 10 ל-16 מעלות צלזיוס. לפני שהחלו במלאכת הפינוי, בדק הצוות את השטח באמצעות ציוד מיוחד לגילוי דליפת גז ולא מצא כזו. בשעה 14:58, במהלך הפינוי, התגלתה דליפה, ולפני שהספיקו להגיב – התרחש פיצוץ אד מתפשט של נוזל רותח. בפיצוץ נהרגו מיד 6 אנשים.
הפיצוץ הורגש במרחק כמה רחובות והשרפה שפרצה בעקבותיו התפשטה למבנים, לקרונות הרכבת האחרים ולכלי רכב סמוכים. חתיכה שעפה מהקרון שהתפוצץ הגיעה למרחק 100 מטרים ממקום הפיצוץ. הקרון המכלי השני שהכיל גז היה סמוך ללהבות, אך לא התפוצץ.
במהלך השעות הבאות הגיעו למעלה מ-250 רכבי חירום לאתר הפיצוץ, חלקם מנאשוויל ומממפיס. אמבולנסים אוויריים מבסיס פורט קמפבל הסמוך נשלחו לאתר ופינו את הפצועים קשה לנאשוויל, וחלקם הועברו למחרת לבתי חולים בערים אחרות, המתמחים בטיפול בכוויות. רדיוס הפינוי הורחב למייל (1.6 ק"מ), למקרה שהקרון המכלי השני יתפוצץ. שירותי הכבאות השיגו שליטה על השרפות עד השעה 19:00. השרפות המשיכו עד 25 בפברואר, אז עלה באש קרון עמוס במוצרי נייר, אך היא כובתה במהירות. בשעה 22:30 רוקן קרון הגז השני, וב-26 בפברואר ב-08:30 בבוקר הורשו התושבים לשוב לבתיהם.
תוצאות הפיצוץ

בסך הכל נהרגו מיד בפיצוץ שישה אנשים ועשרה נוספים מתו לאחר מכן בבתי החולים. בנספים נמנו ארבעה עובדי הרכבת, שלושה כבאים (כולל מפקד התחנה), מפקד המשטרה המקומית, נציג ה-TOCD ועובד בצוות פינוי החומ"ס. 43 אנשים נוספים אושפזו עם פציעות שונות. 16 מבנים נהרסו, ועוד 20 ניזוקו קשות. שתי הכבאיות העירוניות הושמדו. סך הנזק לרכוש נאמד ב-1,800,000 דולרים.
המועצה הלאומית לבטיחות בתעבורה פתחה בחקירת האירוע, וקבעה כי הרכבת סטתה ממסלולה בשל גלגל שנשבר מחום יתר; הסטייה הובילה לסדק בקרון המכלי, שהתרחב כאשר הוא פונה מהפסים וגרם ללחץ יתר במכל, מה שהוביל לפיצוץ. החוקרים שיבחו את העיר וייברלי על מוכנותה למצב חירום, אך ציינו כי קיים צורך רציני בהכשרה של אנשי המקצוע המגיבים לתאונות שבהן מעורבים חומרים מסוכנים. אסון זה הוביל לאחר מכן להקמתה של הסוכנות הפדרלית לניהול מצבי חירום.
ויקטוריו אונמונו

ויקטוריו אונמונו (בספרדית: Victorio Unamuno Ibarzabal;‏ בבסקית: Vitorio Unamuno Ibarzabal; ‏21 במאי 1909 – 20 במאי 1988) היה כדורגלן ספרדי, ששיחק בעמדת החלוץ.
חיים אישיים

אונמונו נולד ב-21 במאי 1909 בברגארה, בחבל הבסקים שבספרד. אחיו הצעיר, ויסנטה, היה גם כן כדורגלן, ובזמן מסוים במהלך הקריירה שלהם הם שיחקו יחדיו בעונת 1939/40 באתלטיק בילבאו. שניהם עזרו לקבוצתם לזכות באליפות חבל הבסקים באותה שנה. אונמונו נפטר ב-20 במאי 1988, יום לפני יום הולדתו ה-79.
קריירת משחק

אונמונו החל את הקריירה בקבוצה דפורטיבו אלאבס, ולאחר שסייע לה להגיע עד לחצי גמר הגביע הספרדי בשנת 1928, הוחתם אונמונו על ידי אתלטיק בילבאו. הוא זכה עם אתלטיק בילבאו בשני תוארי ליגה, ובארבע תוארי גביע רצופים בין השנים 1930–1933. אונמונו היה שם חלק מההתקפה שכללה את באטה, גיירמו גורוסטיסה, צ'יררי השני ולפואנטה.
בקיץ 1933 הצטרף לריאל בטיס שבסביליה. בעונת 1934/35 בלה ליגה כבש עבורה 13 שערים, וסייע לה לזכות בזכייה הראשונה, והיחידה עד היום, בליגה הספרדית. לאחר שעזב את העיר סביליה הקריירה שלו נקטעה עקב מלחמת האזרחים בספרד, ולאחר סיומה חזר לשחק באתלטיקה בילבאו. בעונת 1939/40 זכה אונמונו בתואר הפיצ'יצ'י בכך שכבש 26 שערים באותה עונה, והקבוצה סיימה במקום השלישי.
תארים

אליפות ספרד (2): 1929/30, 1930/31
הגביע הספרדי (4): 1930, 1931, 1932, 1933
אליפות חבל הבסקים (5): 1928/29, 1930/31, 1931/32, 1932/33, 1939/40
אליפות ספרד: 1934/35
תואר הפיצ'יצ'י: 1939/40
הממלכה המאוחדת באירוויזיון 2023

הממלכה המאוחדת השתתפה באירוויזיון 2023, שהתקיים בשטחה בליברפול. הזמרת הבריטית מיי מולר ייצגה את המדינה עם השיר "I Wrote a Song", אותו כתבה יחד עם לואיס תומפסון וקרן פול. מולר נבחרה באופן פנימי כנציגת הממלכה המאוחדת לשנת 2023 על ידי תאגיד השידור הבריטי (BBC) בשיתוף חברת התקליטים TaP Music וחברת הניהול שלהם.
עקב היותה המדינה המארחת וחברה ב"חמש הגדולות", בריטניה העפילה אוטומטית לשלב הגמר. ביצועה של מולר היה הביצוע האחרון בגמר האירוויזיון. היא סיימה במקום ה-25 עם 24 נקודות.
ממוצע של 10.237 מיליון איש צפו במשדר הגמר ב-BBC One, כאשר שיא נתוני צפייה הגיע מאוחר יותר ל-11 מיליון, נתוני הצפייה הגבוהים ביותר בבריטניה בהיסטוריית התחרות. גם משדרי חצאי הגמר הגיעו לשיא נתוני צפייה, כאשר משדר חצי הגמר הראשון עמד בממוצע על 2.541 מיליון צופים ומשדר חצי הגמר השני עם ממוצע של 2.496 מיליון צופים.
רקע

קדם לאירוויזיון 2023 השתתפה הממלכה המאוחדת 64 פעמים בתחרות מאז הופעת הבכורה שלה באירוויזיון 1957. היא זכתה בה חמש פעמים. הראשונה אירעה ב-1967, אז נשלחה סנדי שו עם "Puppet on a String". שנתיים לאחר מכן צברה לולו 18 נקודות עם השיר "Boom Bang-a-Bang", ודורגה במקום הראשון יחד עם שלוש מדינות נוספות – הולנד, ספרד וצרפת. ניצחונה השלישי של המדינה בא כעבור שבע שנים, באירוויזיון 1976 בו זכתה להקת אחוות האדם עם שירה "Save Your Kisses for Me". זכייה נוספת נרשמה בשנת 1981 על ידי להקת באקס פיז ושירה "Making Your Mind Up", שהפך ללהיט ברחבי אירופה. את פרס המקום הראשון קטפה הממלכה המאוחדת בפעם החמישית והאחרונה באירוויזיון 1997 עם השיר "Love Shine a Light" של קתרינה והגלים. הממלכה המאוחדת סיימה במקום השני 16 פעמים – יותר מכל מדינה אחרת. עד 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות של הממלכה המאוחדת בתחרות פחתה, כשסיימה בין עשרת המקומות הראשונים שלוש פעמים בלבד: ב-2002 עם השיר "Come Back" בביצוע ג'סיקה גרליק, ב-2009 עם השיר "It's My Time" בביצוע ג'ייד אוון, וב-2022, כאשר "Space Man" בביצוע סאם ריידר סיים במקום השני.
תאגיד השידור הבריטי, BBC, משדר את האירוע בממלכה המאוחדת ומארגן את תהליך הבחירה לנציגות המדינה. התאגיד אישר את השתתפותו באירוויזיון 2023 ב-25 ביולי 2022. בעבר, ה-BBC השתמש בשפע של שיטות לבחירת הנציגות הבריטית: מ-1957 עד 2010, הוא ארגן קדם ארצי שכלל תחרות בין מספר אמנים ושירים לבחירת הנציגות הבריטית. ואז בין 2011 ל-2015, ה-BBC בחר באופן פנימי את הנציגות הבריטית. עבור השתתפותם במהדורת 2016, התאגיד הודיע כי יאורגן שוב קדם ארצי. נעשה שימוש באותו תהליך ב-2017 וב-2018, והוכנסו שינויים ל-2019. בשנים 2020 ו-2021, ה-BBC חזר לבחירה פנימית, בשיתוף חברת התקליטים BMG. למהדורת 2022, ה-BBC החל בשיתוף פעולה עם TaP Music כדי לבחור באופן פנימי את הנציגות הבריטית, תהליך שנמשך לשנת 2023. ב-25 ביולי 2022, אושר על ידי איגוד השידור האירופי (EBU) וה-BBC כי בריטניה תארח את אירוויזיון 2023 מטעם המדינה הזוכה בשנה הקודמת, אוקראינה, וליברפול הוכרזה מאוחר יותר כעיר המארחת ב-7 באוקטובר.
לפני האירוויזיון > בחירה פנימית

הנציגות הבריטית למהדורת 2023 נבחרה באופן פנימי על ידי ה-BBC בשיתוף עם TaP Music. תהליך הבחירה אושר ב-8 בספטמבר 2022, לאחר התוצאה המוצלחת עבור בריטניה במהדורת 2022.
ב-31 בינואר 2023, דווח שארבע אמניות נותרו בהתמודדות לייצג את הממלכה המאוחדת באירוויזיון 2023. בין המועמדות לפי השמועות היו מימי וב, בירדי, ג'סי וייר, ואלי גולדינג, וכן רינה סאוואיאמה, כאשר מגזין "רדיו טיימס" ציין שהיא נבחרה; השמועה הוכחשה מאוחר יותר על ידי צוות הניהול של סאוואיאמה, ב-9 במרץ 2023, הוכרזה מיי מולר כנציגה הבריטית לאירוויזיון 2023 עם שירה "I Wrote a Song". מאוחר יותר באותו ערב, הופיעה מולר בתוכנית מיוחדת ב-BBC One, שכותרתה "Eurovision 2023: Meet the UK Act", שם התראיינה אל סקוט מילס, ולאחר מכן, שודר השידור המלא הראשון בטלוויזיה של הקליפ של השיר. על פי דיווחים, התוכנית נצפתה על ידי קהל של למעלה מ-2.76 מיליון, והפכה באותו יום לתוכנית הטלוויזיה השנייה הכי נצפית בממלכה המאוחדת. למחרת, התראיינה מולר במהדורת הערב של "The One Show", שם שודרה הצצה אל מאחורי הקלעים של צילומי הקליפ בליטא.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. כיוון שהממלכה המאוחדת נכללת בחמש המדינות הגדולות, היא העפילה לגמר באופן אוטומטי. עם זאת, היא הוגרלה להצביע בחצי הגמר השני. ב-13 במרץ 2023, במהלך ישיבת ראשי המשלחות, הוגרלה בריטניה להופיע בגמר כהופעה ה-26 והאחרונה. זו הייתה הפעם הראשונה מאז 2001 שהמדינה המארחת סוגרת את מופע הגמר.
שני חצאי הגמר שודרו ב-BBC One, כאשר צוות הפרשנים הורכב מסקוט מילס וריילן קלארק; ב-BBC iPlayer עם פרשנות בשפת הסימנים הבריטית וב-BBC Radio 2, ב-BBC Radio Merseyside וב-BBC Red Button עם פרשנות מאת פאדי אוקונל. זו הייתה הפעם הראשונה בה שודרו חצאי הגמר ב-BBC One וב-BBC Radio 2. הגמר שודר בווריאציות האזוריות של BBC One ברחבי בריטניה עם פרשנות מאת מל גדרויץ' וגרהם נורטון (שגם הנחה את משדר הגמר); ב-BBC Radio 2 עם פרשנות מאת סקוט מילס וריילן קלארק; ב-BBC Radio Merseyside עם פרשנות מאת קלייר סוויני ופול קווין; וב-BBC iPlayer עם פרשנות בשפת הסימנים הבריטית. זו השנה השנייה ברציפות שה-BBC שידר גם אפטר פארטי לאירוויזיון ב-BBC Radio 2, שהוגש על ידי או ג'יי בורג.
מגישת הצבעת חבר השופטים הבריטי בגמר הייתה קתרין טייט.
באירוויזיון > גמר

מולר השתתפה בחזרות טכניות ב-4 וב-6 במאי. לאחר מכן השתתפה בחזרות גנרליות ב-10, ב-11, ב-12 וב-13 במאי. הממלכה המאוחדת הופיעה כהופעה ה-26 והאחרונה, אחרי קרואטיה.
הממלכה המאוחדת הגיעה למקום ה-25 בגמר עם 24 נקודות; 15 נקודות מהשופטים, ו-9 נקודות מהקהל.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר המושבעים הבריטי כלל את ג'ק האוויט, ג'ים ספנסר, תיאו ג'ונסון, היידי ריינג' ושזניי לואיס.
באירוויזיון > הצבעה > נקודות שהוענקו על ידי הממלכה המאוחדת > חצי הגמר

| קהל> ציון | קהל> מדינות |
| --- | --- |
12 נקודות:  ליטא
10 נקודות:  פולין
8 נקודות:  אוסטרליה
7 נקודות:  אוסטריה
6 נקודות:  בלגיה
5 נקודות:  אלבניה
4 נקודות:  קפריסין
3 נקודות:  סלובניה
2 נקודות:  אסטוניה
נקודה אחת:  איסלנד
סך הכל: 10 מדינות
באירוויזיון > הצבעה > נקודות שהוענקו על ידי הממלכה המאוחדת > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> דירוג | קהל> נקודות |
| --- | --- | --- | --- |
| 01 |  דנמרק | 13 |  |
| 02 |  ארמניה | 12 |  |
| 03 |  רומניה | 16 |  |
| 04 |  אסטוניה | 9 | 2 |
| 05 |  בלגיה | 5 | 6 |
| 06 |  קפריסין | 7 | 4 |
| 07 |  איסלנד | 10 | 1 |
| 08 |  יוון | 11 |  |
| 09 |  פולין | 2 | 10 |
| 10 |  סלובניה | 8 | 3 |
| 11 |  גאורגיה | 14 |  |
| 12 |  סן מרינו | 15 |  |
| 13 |  אוסטריה | 4 | 7 |
| 14 |  אלבניה | 6 | 5 |
| 15 |  ליטא | 1 | 12 |
| 16 |  אוסטרליה | 3 | 8 |
באירוויזיון > הצבעה > נקודות שהוענקו על ידי הממלכה המאוחדת > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  אוסטריה | 13 | 19 | 12 | 4 | 16 | 14 |  | 12 |  |
| 02 |  פורטוגל | 17 | 13 | 18 | 22 | 15 | 20 |  | 21 |  |
| 03 |  שווייץ | 23 | 10 | 22 | 17 | 12 | 18 |  | 16 |  |
| 04 |  פולין | 12 | 18 | 13 | 18 | 10 | 17 |  | 3 | 8 |
| 05 |  סרביה | 18 | 23 | 24 | 23 | 24 | 24 |  | 24 |  |
| 06 |  צרפת | 19 | 16 | 14 | 20 | 5 | 16 |  | 18 |  |
| 07 |  קפריסין | 7 | 9 | 11 | 11 | 13 | 13 |  | 11 |  |
| 08 |  ספרד | 3 | 8 | 19 | 5 | 19 | 6 | 5 | 23 |  |
| 09 |  שוודיה | 1 | 2 | 1 | 2 | 1 | 1 | 12 | 6 | 5 |
| 10 |  אלבניה | 14 | 11 | 15 | 13 | 2 | 12 |  | 17 |  |
| 11 |  איטליה | 11 | 12 | 8 | 15 | 3 | 9 | 2 | 14 |  |
| 12 |  אסטוניה | 25 | 3 | 7 | 8 | 7 | 5 | 6 | 20 |  |
| 13 |  פינלנד | 22 | 21 | 16 | 21 | 23 | 22 |  | 1 | 12 |
| 14 |  צ'כיה | 16 | 20 | 17 | 10 | 20 | 19 |  | 19 |  |
| 15 |  אוסטרליה | 2 | 5 | 2 | 1 | 14 | 2 | 10 | 9 | 2 |
| 16 |  בלגיה | 6 | 14 | 5 | 3 | 6 | 4 | 7 | 5 | 6 |
| 17 |  ארמניה | 5 | 7 | 9 | 12 | 9 | 8 | 3 | 25 |  |
| 18 |  מולדובה | 20 | 24 | 21 | 14 | 18 | 21 |  | 10 | 1 |
| 19 |  אוקראינה | 9 | 17 | 20 | 6 | 21 | 15 |  | 7 | 4 |
| 20 |  נורווגיה | 8 | 15 | 4 | 7 | 17 | 11 |  | 4 | 7 |
| 21 |  גרמניה | 15 | 22 | 23 | 24 | 22 | 23 |  | 15 |  |
| 22 |  ליטא | 4 | 1 | 10 | 9 | 4 | 3 | 8 | 2 | 10 |
| 23 |  ישראל | 10 | 6 | 3 | 16 | 11 | 7 | 4 | 8 | 3 |
| 24 |  סלובניה | 21 | 4 | 6 | 19 | 8 | 10 | 1 | 22 |  |
| 25 |  קרואטיה | 24 | 25 | 25 | 25 | 25 | 25 |  | 13 |  |
| 26 |  הממלכה המאוחדת |  |  |  |  |  |  |  |  |  |
התאגדות עובדים בישראל

התאגדות עובדי חברת הסלולר פרטנר
התאגדות העובדים בישראל תפסה מקום ייחודי בהיסטוריה של היישוב העברי - כשהסתדרות העובדים הכללית, הארגון הגדול מבין ארגוני העובדים, לא היווה רק כגורם המייצג עובדים מול מעסיקיהם, כי אם גם כגורם וסקטור משקי מרכזי המניע את הפעילות הכלכלית והחברתית. בשנות ה-80 נחלש מעמדה של ההסתדרות הכללית, עם עליית המדיניות הכלכלית הנאו-ליברלית. בעשור האחרון חלה התעוררות מחודשת בהתארגנות עובדים במסגרת ארגוני העובדים השונים.
ראו גם

אלון לי גרין נ' אקסלנט קופי בע"מ
פסק דין פלאפון
לקריאה נוספת

דני ואזנה, מאוגדים - התחדשות העבודה המאורגנת בישראל, הוצאת שחקים 2017.
שוקי שטאובר, המאבק על הוועד - התארגנות עובדים בשנות ה-2000, הוצאת יהושוע שטאובר ספרי ניהול ועסקים, 2018.
הערות שוליים

1 2  ניצן צבי כהן, ‏זינוק במספר העובדים המאוגדים בישראל: עלה ב-15% ב-4 שנים, באתר דבר העובדים בארץ ישראל, 19 בנובמבר 2017
↑  אברהם חיים, ייחוד והשתלבות: הנהגת הספרדים בירושלים בתקופת השלטון הבריטי 1948-1917, כרמל, ירושלים 2000
↑  דב"ע לו/ 4 - 7, אל-על נתיבי אוויר בע"מ - גיא חרות; פד"ע כרך ח' עמ' 197, בעמ' 203, ובעמ' 213.
↑  ראו לדוגמה, הסכמי מסגרת במגזר העסקי, בדבר גביית דמי טיפול ארגוני-מקצועי, מהימים 9.1.1995 (מספרו בפנקס ההסכמים הקיבוציים 7010/1995), ו- 22.2.2005 (מספרו בפנקס 7031/2005).
↑  ראו עס"ק 26445-09-13, 26700-09-13, הסתדרות העובדים הכללית החדשה - מדינת ישראל ואחדות - ארגון עובדי החוזים במגזר הציבורי; ניתן ביום 26.3.2014.
1 2 3  שוקי שטאובר, המאבק על הוועד - התארגנות עובדים בשנות ה-2000, הוצאת יהושוע שטאובר ספרי ניהול ועסקים, 2018
1 2 3 4 5 6  דני ואזנה, מאוגדים - התחדשות העבודה המאורגנת בישראל, הוצאת שחקים 2017
↑  ניצן צבי כהן, ‏עשו היסטוריה, באתר דבר העובדים בארץ ישראל, 6 ביולי 2017
↑  רועי גולדנברג, ‏עוד ועד בחברת היי-טק: עובדי SAP התאגדו בהסתדרות, באתר גלובס, 7 בספטמבר 2014
↑  ניצן צבי כהן, ‏מאוגדים פחות: מי יגן על העובדים החרדים?, באתר דבר העובדים בארץ ישראל, 2 בינואר 2017
↑  ניצן צבי כהן, ‏בין גמרא לדיני עבודה: על השאלות ההלכתיות בהתארגנות עובדים, באתר דבר העובדים בארץ ישראל, 3 במאי 2017
↑  ניצן צבי כהן, ‏מה עמדתו של בד"צ בבני ברק כלפי התאגדות עובדים?, באתר דבר העובדים בארץ ישראל, 10 באוגוסט 2016
↑  ראו את פסק הדין בעס"ק 2764-09-15, 62394-12-15, קל אוטו בע"מ - הסתדרות העובדים הלאומית בישראל ואחרים; ניתן ביום 21.3.2016.
עובדי חברת חשמל בהפגנת תמיכה בהתאגדות עובדי חברת פלאפון, 2013
הפגנת מנופאים בתל אביב, כחלק מהתארגנות המנופאים להקמת ארגון מפעילי עגורן צריח במסגרת ההסתדרות. 2016
וולבי סלע מאריבה

| וולבי סלע מאריבה |
| --- | --- |
 וולבי סלע מאריבה
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: וולבי סלעים
מין:: וולבי סלע מאריבה
שם מדעי
 Petrogale mareeba
תחום תפוצה


וולבי סלע מאריבה (שם מדעי: Petrogale mareeba) הוא מין של וולבי קטן-בינוני בסוג וולבי הסלע שאנדמי לצפון-מזרח אוסטרליה. הוא הוכר כמין נפרד בשנת 1992 על ידי הזואולוגים האוסטרלים מארק אלדרידג' (Mark D. B. Eldridge) ורוברט קלוז (Robert L. Close) על בסיס מספר כרומוזומים שונה, וקרוי על שם העיר מאריבה שבקרבתה התגלה. תפוצתו חופפת בצפון עם וולבי סלע גודמן ובדרום עם וולבי סלע שרמן, וכמעט ולא ניתן להבדיל בין המינים ללא ניתוח גנטי.
אנטומיה ומראה

וולבי מאריבה דומה במאפייניו הפיזיים לוולבים אחרים: ראשו משולש וחרוטי, צווארו קצר, וגופו עגלגל וגוצי. גפיו הקדמיות קצרות ודקות, והאחוריות ארוכות ומפותחות. בכפות הרגליים יש לו סוליות מחוספסות. הזנב ארוך, שרירי ושעיר. האוזניים גדולות ומשולשות, העיניים גדולות והאף בינוני. אורך ראשו וגופו של וולבי מאריבה: 55-42 סנטימטרים, אורך זנבו: 53-41 סנטימטרים ומשקלו: 5.1-3.1 קילוגרם. הזכרים כבדים יותר מן הנקבות.
הפרווה של וולבי מאריבה צפופה, רכה וחדגונית, והוא זהה מבחינה חיצונית לוולבי סלע אחרים החיים בקווינסלנד. צבעו נע בין חום-קפה לחום-אפרורי כהה או בז', והצד התחתון נע בין לבן-קרם לשנהב או צהבהב. הזרועות והרגליים צהבהבות, והן שחרחרות בקצה. בשכמות יש לוולבי טלאי חום כהה בדומה למינים אחרים, אך הפס הלבנבן נעדר אצלו. הזנב בצבע צהוב-כתום בבסיס, הופך באמצעו למהגוני או ערמוני, ומסתיים בחום-שוקולד כהה בקצהו. הראש בצבע חום-קפה או אפרורי במצח, וחיוור יותר בחרטום. לוולבי מאריבה סימוני פנים אופיינים לסוג: לאורך הלוע והלחיים יש פסים לבנים-צהבהבים, ובצידי העיניים יש פסים חומים-שחרחרים שמתמזגים לעיתים קרובות עם צבע הפנים. בנוסף, יש לו פס שחרחר דקיק על המצח וכתם שחור סביב האף. האוזניים מוכתמות בחום ובלבן.
תפוצה וביולוגיה

וולבי מאריבה אנדמי לאזור הצפון הרחוק בקווינסלנד שבאוסטרליה, והוא מוגבל לאזור מצומצם במשולש המחוזות טבלילנד, קיירנס וחוף קאסוברי שמשתרע על 20,000 קילומטרים רבועים; שטח התפוצה הכולל על פני הטווח הזה הוא 2,000 קילומטרים רבועים בלבד. בית הגידול שלו מורכב ממחשופי סלע של בזלת, אבן גיר ואבן חול בתוך יערות פתוחים, ערבות עשב ויערות גפנים, והוא מעדיף אזורים פתוחים יותר יחסית לוולבים אחרים. הוא מצוי גם בתוך הפארקים הטרופיים הגשומים של קווינסלנד בגובה של עד 1,000 מטר מעל פני הים. מעט ידוע על וולבי מאריבה. הוא פעיל בשעות הלילה והדמדומים ומבלה את שעות היום במנוחה בנקיקים ומערות.
בפארק הלאומי נקיק הגרניט, האכלה ממושכת על ידי התיירים גרמה לוולבים להסתגל כל כך לנוכחות האדם, עד שהם הפכו למאולפים לכל דבר ושוהים בחברת בני האדם ללא מורא. יתרה מזו, הוולבים אף החלו להיות פעילים בשעות היום במקום בלילה בהתאם לזמני הביקור של התיירים. הוולבי הוא יונק חברותי במיוחד שחי במושבות של עד 50 פרטים וניזון בעיקר מעשבים ועשבי תיבול.
הרבייה מתרחשת בכל השנה ללא עונה קבועה, אך יש שיאי המלטות בסמוך לעונה הגשומה. בתום תקופת היריון של 30 יום נולד גור יחיד השוהה בכיס במשך כחצי שנה ומגיע לבגרות לאחר שנה או שנתיים.
מצב

וולבי מאריבה מסווג על ידי הרשימה האדומה של IUCN במצב השימור קרוב לסיכון (NT), שכן אף שהוא נפוץ מקומית, טווח התפוצה שלו מצומצם יחסית ושטח התפוצה קטן עוד יותר. הוא מאוים מצד אובדן בית גידול שנגרם משריפות בר לא מבוקרות והתפשטות עשבים פולשים, כמו גם מצד המרת שטחי טבע לחקלאות וטריפה על ידי כלבים משוטטים. הוא עשוי להעפיל בעתיד לקטגוריית שימור מאוימת יותר. הוולבי נמצא במספר אזורים מוגנים דוגמת הפארק הלאומי הוולקני של אנדרה, הפארק הלאומי דנטריי והפארק הלאומי נקיק הגרניט, ונדרשים מחקרים מפורטים יותר אודות התפוצה והביולוגיה שלו.
האוכלוסייה העולמית נאמדת בסביבות 10,000 וולבים בוגרים.
הערות שוליים

↑  וולבי סלע מאריבה באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
וולבי סלע מאריבה, בפארק הלאומי נקיק הגרניט, קווינסלנד.
התנגשות של אלופים (2016)

| התנגשות של אלופים (2016)>  הכרזה הרשמית של האירוע בכיכובם של שישה מתוך שבעת אלופי Raw: קווין אואנס, שארלוט, רוסב והניו דיי.מידע |
| --- | --- | --- |
ארגון: WWE
מותג (ים): Raw
תאריך: 25 בספטמבר 2016
עיר: אינדיאנפוליס, אינדיאנה
אולם: באנקרס לייף פילדהאוס
מספר צופים: 13,467
שיר (י) הנושא: "Bulletproof" בביצוע Young Guns
סדרת אירועי שלם וצפה של ה-WWE
| Cruiserweight Classic Finale | התנגשות של אלופים (2016) | ללא רחמים |
סדרת אירועי התנגשות של אלופים
| ראשון | התנגשות של אלופים (2016) | 2017 |
התנגשות של אלופים (2016) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את המותג Raw ונערך ב-25 בספטמבר 2016, באולם באנקרס לייף פילדהאוס שבאינדיאנפוליס, אינדיאנה. האירוע היה האירוע הראשון בסדרת אירועי התנגשות של אלופים, אותה סדרה שהחליפה את סדרת אירועי לילה של אלופים. כמו כן, האירוע היה האירוע הראשון של המותג Raw לאחר פיצול המותגים השני של ה-WWE ביולי 2016. כיאה לנושא האירוע, כל אליפויות ה-WWE של המותג Raw הוגנו.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קווין אואנס ניצח את סת' רולינס ושמר על האליפות האוניברסלית. מתוך חמשת קרבות האליפות, רק אליפות ארצות הברית שינתה ידיים, כשרומן ריינס ניצח את האלוף שהגן על תוארו, רוסב.
הפקה > רקע

באמצע שנת 2016, ה-WWE הציגו את פיצול המותגים, כך שהרוסטר הראשי חולק למותג Raw ולמותג סמאקדאון. האירוע התנגשות של אלופים 2016 היה האירוע הראשון בסדרת אירועי התנגשות של אלופים והוא היה אירוע הבלעדי לתוכנית Raw. האירוע החליף את האירוע לילה של אלופים, אירוע שלם וצפה שבסיס רעיונו היה שכל אליפויות ה-WWE יוגנו בו. התנגשות של אלופים התבסס על רעיון זה, כשכל חגורות האליפות שהיו שייכות למותג Raw באותה התקופה, הוגנו - האליפות האוניברסלית, אליפות הנשים של Raw, אליפות ארצות הברית, אליפות הזוגות של Raw ואליפות ה-WWE במשקל קל.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: סבסטיאן האקל
צוות השידור בגרמנית: קרסטן שייפר
כרוזה: ג'וג'ו
שופטים: צ'אד פטון
שופטים: דריק מור
שופטים: ג'ון קון
שופטים: רוד זאפאטה
מראיינים: טום פיליפס
מראיינים: אנדראה דמרקו
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: ג'רי לולר
פאנל לפני האירוע: ליטה